OpenLLM-France/wikimedia huggingface dataset:
# Paulino Luesma

Paulino Luesma Correas (Gasteiz, 1949ko azaroaren 1a - Bilbo, 2014ko maiatzaren 8a) politikari eta irakaslea izan zen.
Zuzenbidea ikasi zuen Deustuko Unibertsitatean eta bertan izan zen Zuzenbide Zibileko irakaslea. 1987an Eusko Jaurlaritzan sartu zen eta 1991n Lan eta Gizarte Segurantza Sailburu izendatu zuten.
2004an Espainiako Gobernuaren ordezkari izendatu zuten EAEn. 2008an kargua utzi zuen.

## Erreferentziak

* ↑ «Paulino Luesma Jaurlaritzako Enplegu sailburu ohia hil da» Berria 2014-5-9.
* ↑ «Fallece a los 64 años Paulino Luesma, exconsejero vasco y exdelegado del Gobierno» El Correo 2014-5-9.
* ↑ «Paulino Luesma pide ser relevado como delegado del Gobierno en el País Vasco» Terra.es 2008-4-23.
* Datuak: Q16799425
# Paulino Neves

Paulino Neves Brasilgo udalerri bat da, Maranhão estatuan kokatua. 17.056 biztanle ditu 979,178 km²ko eremuan.

## Ikus, gainera

* Maranhão

## Kanpo estekak

* Datuak: Q1876128
* Multimedia: Paulino Neves / Q1876128
# Paulino Garagorri

Paulino Garagorri Hernanz (Donostia, 1916ko otsailaren 18a - Madril, 2007ko uztailaren 5a) gipuzkoar filosofo eta kritikaria izan zen, José Ortega y Gasset Madrilgo Complutense Unibertsitateko Filosofia eta Pentsamendu Politikoaren Historiako irakaslearen inguruan sortutako lantaldeekin lotua.
Saiakera filosofikoak egin zituen, kritika literarioa idatzi zuen eta hispanismoa ikertu zuen.
Bere pentsamenduan, Garagorrik bizitza errealitate erradikal gisa aztertu zuen. Garagorriren arabera, bizitza egoki batek elkarbizitza eta soziabilitatea, arrazoimen abstraktuaren praktikarekin batera, amalgamatzea eskatzen du. Bere ustez, bizitza, intentzionalitatea eta giza kontzientzia kontuan hartuz bakarrik uler daiteke. Garagorriren arabera, gizakiak ezin izango du inoiz errealitatea erabat ezagutu, horrela arrazoimen abstraktuaren balio absoluturako aspirazioa ukatuz, horrela gizakia bere esentzia paradoxikoan nabarmentzen delarik.

## Lanak

* La paradoja del filósofo
* Ortega, una reforma de la filosofía, 1958
* Unamuno, Ortega, Zubiri en la filosofía española, 1968
* Introducción a Ortega, 1970
* Introducción a Miguel de Unamuno, 1986
* La revista de Occidente (idazkaria, editore 1963tik aurrera)
* Datuak: Q16617197
# Paulino Martínez

Paulino Martínez Barredo (Trespaderne, 1952ko abuztuaren 31 - ) bizkaitar txirrindulari ohia da. Olinpiar Jokoetan hartu zuen parte 1976an, besteak beste.
Burgosen jaioa izan arren, Bizkaian egin zuen bere ibilbidea. Profesionaletan ez zuen garipenik lortu

## Palmaresa

1974
* Altsasuko Saria
1978
* 4. Midi Libreren Sari Nagusian

## Emaitzak lasterketa nagusietan

| Lasterketa | 1977 | 1978 | 1979 | 1980 | 1981 | 1982 | 1983 |
| Italiako Giroa | - | 66. | - | - | - | - | - |
| Frantziako Tourra | - | Utzi | - | Utzi | 91. | - | - |
| Espainiako Vuelta | - | - | Utzi | - | - | 42. | - |
| Txirrindularitzako Munduko Txapelketak | - | - | - | - | - | - | - |

## Taldeak

* Teka (1977 – 1978)
* Moliner-VERECO (1979)
* Teka (1980 – 1983)

## Erreferentziak

* ↑ www.sports-reference.com

## Kanpo estekak

Paulino Martínez - ProCyclingStats
* Datuak: Q3372784
# Paulino Gómez Sáiz

Paulino Gómez Sáiz (Miranda de Ebro, 1889ko martxoaren 11 – Bogotá, 1977ko otsailaren 7a) PSOE-ko politikaria izan zen. Gerra Zibilaren garaian, ordena publikoaz arduratu zen Katalunian eta Seguridadeko zuzendari orokor izan zen.

## Biografia

Paulino Gómez Sáiz Miranda de Ebron jaio zen, 1889ko martxoaren 11n. Bi urte besterik ez zuen familia osoa Bilbora joan zenean. Hantxe ezkonduko zen Judit Basterra Nanclaresekin.
Bizkaiko Gazteria Sozialisten lehendakari izan zen eta, 1917an, Bilboko Sozialisten Elkarteko kide egin zen. Bizkaian izandako 1934ko urriko greba iraultzailearen sustatzaile zela-eta, atxilo hartu zuten.
1936ko uztailean, Bizkaiko Defentsa Juntaren kontseilari izan zen eta Euskal Herrian parte hartu zuten lehen batailoiak mobilizatu zituen.
1937ko ekainean, Ordena Publikoaren delegatu egin zuten Katalunian, José Echevarría Novoaren ordez. Seguridadeko zuzendari orokor izan zen eta gobernazio ministro Negrínen kabinetean, gerra amaitu zen arte kargu honetan mantenduko zelarik.
1939ko martxoaren 3an, Juan Negrínek Cartagenara bidali zuen Paulino Gómez aginte militarra eta itsas agintea erresistentzia posible zelaz informatzeko. Horretarako, Francisco Galán izendatu behar zuten [[Cartagena]ko basearen buru. Ez zuten aintzat hartu eta Miguel Buiza izan zen horietako bat. Casadok estatu-kolpea eman zuenean, martxoaren 6an, atzerrira irten beharrean izan zen, Negrín eta beste errepublikako agintari batzuk bezala.
Gerra amaitu zenean, Marseillarantz zihoan ontzian joateko aukera izan zuen, kolonbiar kontsulak bere funtzionarioetako bat balitz bezala pasatzen lagundu zionean. Kolonbiako erbestean, xaboi fabrika bat sortu zuen eta arrain izoztuarenak ere bai. Bogotan bizi den Paulino Gómez Basterra arkitektoaren aita da.

## Erreferentziak

* ↑ http://hemeroteca.lavanguardia.com/preview/1937/06/09/pagina-1/33123151/pdf.html
* Datuak: Q3754126
# Paulino Nolakoa

San Paulino Nolakoa, bere garaian eta latinez Pontius Meropius Anicius Paulinus (Bordele, c. 354 - Nola, 431ko ekainaren 22a) latinezko poeta eta Eliza Katolikoaren Nolako gotzaina izan zen 409 urteaz geroztik. Familia aberats baten baitan jaioa, Ausonio izan zuen maisu. Milanera joan zen bere ikasketak bukatzera. Erromako senatari izendatu zuten. 389. urtean katolizismora bildu eta ezkondu egin zen. Apaiz izendatu eta Campaniako Nolara erretiratu zen. Bertan, aszeta moduan bizi izan zen San Felixen hilobiaren ondoan. 409. urtean gotzain izendatu zuten. Nolan bertan hil eta hilobiratu zuten, San Felixen omenez eraikitako basilikan.

## Lanak

Bere gutun zenbait gorde dira, tartean Ausonio bere maisuari zuzendutakoak, Bibliako erreferentziaz beterik. Lan jatorrizkoenak San Felixen omenez idatziriko 14 olerkiak dira.
* Datuak: Q132473
* Multimedia: Saint Paulinus of Nola / Q132473
# Paulino Caballero kalea (Iruñea)

Paulino Caballero kalea Nafarroako hiriburua den Iruñeko Bigarren Zabalgunean dagoen kale bat da.

## Izena

Izena Paulino Caballero (1839-1933) iruindar kimikari, fisikari, irakasle eta katedratikoaren omenez darama.

## Kokapena

Iruñeko Bigarren Zabalgunean dago, Nafarroako Gorteak kalean hasi, San Ignazio elizaren parean, eta ipar-hegoalderunzko norabidean jonaez, Agoitz kalean amaitzen da, Eroritakoen monumentuaren parean. Honako kale hauek batu edo zeharkatzen dute: Orreaga etorbidea, Emilio Arrieta kalea, Leire kalea, Nafarroa Behereko etorbidea, Navarro Villoslada kalea, San Fermin kalea, Tafalla kalea, Felipe Gorriti kalea, Amaiurko Gaztelua kalea eta González Tablas kalea.
Bestalde, Karlos III.a etobidea eta Francisco Bergamin kalearekiko paraleloki doa.

## Ondarea

Kale honen inguruan honako eraikin eta leku nabarmenak daude:
* San Ignazio eliza
* Merindadeen plaza
* Aurora eraikina
* Gurutz plaza
* San Migel eliza
* Rodeznoko Kondearen plaza
* Eroritakoen monumentua
* San Ignazio eliza.
* Merindadeen plaza.
* San Migel eliza.
* Rodeznoko Kondearen plaza eta Eroritakoen monumentua.

## Kanpo estekak

* Datuak: Q25479800
# Paulino Uzkudun

Paulino Uzkudun Eizmendi (Errezil, Gipuzkoa, 1899ko maiatzaren 3a - Madril, Espainia, 1985eko uztailaren 5a) boxeolaria izan zen, ziur asko Euskal Herriak inoiz eman duen boxeolaririk garrantzitsuena. Pisu astunen kategorian aritu zen. Falangista izaki, matxinatuen alde borrokatu zen Espainiako Gerra Zibilean, eta frankismoaren aldeko propagandarako erabili zuten gerraostean.

## Bizitza

Bederatzi anaia-arrebaren artean gazteena, gaztetan aizkora probarekin hasi zuen kirol ibilbidea. Boxeoari ekinda, Uzkudunek — Estatu Batuetan 'Paulino' izenaz ezaguna, bai eta 'euskal herritar aizkolaria' ezizenez ere— bere garaiko munduko txapeldun Joe Louis, Max Baer, Max Schmeling (hirutan) eta Primo Carnera izan zituen aurkari hainbat borroka sonatutan. Erretiratu zenean, guztira 50 garaipen (34 KO), 17 porrot eta 3 berdinketa zituen; hau da, 70 borroka egin zituen.
Uzkudun boxeolari bizkorra zen eta haren ezker gantxoak orduko pisu astun indartsuenei erasan zien. Harry Wills famatua erretirarazi zuen, 1927ko uztailaren 13an lau asaltotan irabazi zionean. Uzkudun bere karreran behin baino ezin izan zen borrokatu munduko titulua lortzeko, 1933ko urriaren 22an, Italian: Primo Carnerak puntuka irabazi zion hamabosgarren asaltoan. 1933-1934 denboraldietako udan, Uzkudun Rocky Pointen (New York) entrenatu zen. Franklin Rosaliarekin (1911-1972) sparring saio bat egiten ari zela, hark Uzkudun eraitsi zuen. Ezuste hark eragindako etsipenak erretiratzera bultzatu zuen, batzuen ustez.
1935eko abenduaren 13an, ordea, Uzkudunek erretiroa utzi zuen, Madison Square Gardenen Joe Louisekin borrokatzeko. Laugarren asaltoan, Louisen eskuin uppercutak Uzkudun eraitsi zuen, eta arbitroak borroka amaiarazi zuen, nahiz eta Uzkudunek borrokara itzuli nahi izan. Uzkudun oso indartsua zen, inoiz ez zuten eraitsi haren azken borroka profesionaleraino.
Paulino Uzkudun falangista zen: Gipuzkoako falangista afiliatuen zerrendan, 785. zenbakia egokitu zitzaion. Hala, bada, 1936ko gerra piztean, faxisten alde egin zuen. Uzkudunek diru asko emana zuen falangisten alde, eta Errepublikaren aurkako altxamendua gertatu zenean, Pasaiako CNTkoek Paulino harrapatu zuten; fusilatzekotan zirela, Zarauzko EAJko kideek ihes egiten lagundu zioten. Gerraostean, frankismoaren propagandarako kirol izar bihurtu zen, Vicente Gil Francoren medikuaren eta Espainiako Boxeo Federazioko lehendakariaren babesarekin.
1976an, paralisiak eraginda, bizitza publikotik erretiratu zen. Arteriosklerosiak makuluak erabiltzera behartu zuen, eta 1985ean Madrilen hil zen.

## Erreferentziak

* 1 2 3 Amagoia Gurrutxaga Uranga: «Paulino Uzkudunen muturrekoa», Zarauzko postalak, 2014-08-26.
* ↑ Bernardo Atxaga: Nevadako egunak. Iruñea: Pamiela, 2013, 142-143 or.

## Kanpo estekak

* (Gaztelaniaz) Paulino Uzkudunen boxealari ibilbidea BoxRec-en.
* (Gaztelaniaz) Biografia laburpena Euskonewsen.
* Datuak: Q1366875
* Multimedia: Paulino Uzcudun / Q1366875
# Paulino Caballero

Paulino Caballero Ruiz (Iruñea, 1839 – Donostia, 1933) nafar eta euskal herritar kimikari, fisikari, irakasle eta katedradun bat izan zen.
1865. urteaz geroztik Tutera, Bergara eta Donostiako institutuetako Fisika eta Kimika espezializateetako katedraduna izan zen. 1865ean hiru fundazio eta sari eratu zituen, honako izen zehatzekin: "Arte eta Lanbideetako Eskola Sariak", horretarako 42.00 pezetako ondarea lagaz, "Institutuko Ikasleen Sariak", 72.200 pezetako kapitalarekin, eta "Musika Eskolako Ikasleen Sariak", 57.000 pezetako diru-sariarekin.
Aipatutako fundazioetako aginte organuetan Nafarroako Foru Aldundia, zuzendaria eta Erakunde bakoitzeko irakasle bana ordezkatuak zeuden.

## Kaleak

* Paulino Caballero kalea, Iruñeko Alde Zaharra.

## Kanpo estekak

* Paulino Caballero. Nafarroako Entziklopedia Handia (Gaztelaniaz)
* Datuak: Q25476220
# Pegado-Alhamako mendilerroa

Pegado-Alhamako mendilerroa Soria eta Errioxa artean dagoen mendilerro bat da. Bere punturik altuena Vértice de Pégado mendia da, 1291 metrorekin.
Mendilerroan dauden Vértice de Pegado mendiak eta Alhama ibaiak ematen diote izena mendilerroari.

## Mendiak

* Vértice de Pégado, 1291 m 41°54′28″N 2°00′10″W﻿ / ﻿41.90768071°N 2.002853681°W﻿ / 41.90768071; -2.002853681 (Soria) (Pegado)
* Monegro, 1192 m 41°56′11″N 1°59′59″W﻿ / ﻿41.93649371°N 1.999835616°W﻿ / 41.93649371; -1.999835616 (Errioxa) (Pegado)
* Alto de la Peña, 1136 m 41°55′31″N 1°59′52″W﻿ / ﻿41.92523435°N 1.997647662°W﻿ / 41.92523435; -1.997647662 (Soria) (Pegado)
* Peña la Ciervalisa, 999 m 41°57′03″N 2°00′41″W﻿ / ﻿41.95091524°N 2.011494466°W﻿ / 41.95091524; -2.011494466 (Errioxa) (Pegado)
* Alto del Carril, 864 m 41°57′07″N 1°57′05″W﻿ / ﻿41.95201975°N 1.951258689°W﻿ / 41.95201975; -1.951258689 (Errioxa) (Alhama)
* Alto de Morales, 863 m 41°56′52″N 1°57′09″W﻿ / ﻿41.94775328°N 1.95253509°W﻿ / 41.94775328; -1.95253509 (Errioxa) (Alhama)
* Alto de Peña Cofrades, 822 m 41°57′42″N 1°56′38″W﻿ / ﻿41.96155358°N 1.94393441°W﻿ / 41.96155358; -1.94393441 (Errioxa) (Alhama)
* Rabosera, 813 m 41°57′31″N 1°57′47″W﻿ / ﻿41.95852048°N 1.962929175°W﻿ / 41.95852048; -1.962929175 (Errioxa) (Alhama)
* Cerro Siero, 812 m 41°57′46″N 1°55′53″W﻿ / ﻿41.96277827°N 1.931267473°W﻿ / 41.96277827; -1.931267473 (Errioxa) (Alhama)
* Peña del Pontarrón, 811 m 41°57′22″N 2°00′18″W﻿ / ﻿41.95616342°N 2.004933785°W﻿ / 41.95616342; -2.004933785 (Errioxa) (Pegado)
* Peña Cofrades, 808 m 41°58′05″N 1°56′09″W﻿ / ﻿41.96816995°N 1.935763376°W﻿ / 41.96816995; -1.935763376 (Errioxa) (Alhama)
* Peña el Cuervo, 792 m 41°57′09″N 1°55′44″W﻿ / ﻿41.95247188°N 1.929026573°W﻿ / 41.95247188; -1.929026573 (Errioxa) (Alhama)
* Merina, 778 m 42°00′40″N 1°55′48″W﻿ / ﻿42.0112034°N 1.929986163°W﻿ / 42.0112034; -1.929986163 (Errioxa) (Alhama)
* Cerro la Sequera, 775 m 41°57′30″N 1°59′29″W﻿ / ﻿41.95833313°N 1.991421572°W﻿ / 41.95833313; -1.991421572 (Errioxa) (Pegado)
* El Purgatorio, 767 m 41°59′28″N 1°56′21″W﻿ / ﻿41.99097962°N 1.939234695°W﻿ / 41.99097962; -1.939234695 (Errioxa) (Alhama)
* El Castillo, 743 m 41°57′34″N 1°59′43″W﻿ / ﻿41.95952095°N 1.995409044°W﻿ / 41.95952095; -1.995409044 (Errioxa) (Pegado)
* Alto Cebollal, 741 m 41°59′41″N 1°56′48″W﻿ / ﻿41.99472168°N 1.946549467°W﻿ / 41.99472168; -1.946549467 (Errioxa) (Alhama)
* Peña Amarilla, 725 m 41°57′50″N 1°57′01″W﻿ / ﻿41.96399797°N 1.950217518°W﻿ / 41.96399797; -1.950217518 (Errioxa) (Alhama)
* Peña La Fría, 701 m 41°59′43″N 1°57′07″W﻿ / ﻿41.99532831°N 1.951815637°W﻿ / 41.99532831; -1.951815637 (Errioxa) (Alhama)

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Pegado-Alhamako mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q60716987
# Pegalajar

Pegalajar Jaéngo udalerria da, Sierra Mágina eskualdean dagoena.
2008ko urtarrilaren 1eko erroldaren arabera 3.145 biztanle zituen.

## Ikus, gainera

* Jaéngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q944605
* Multimedia: Pegalajar / Q944605
# Pegaso

    Artikulu hau zaldi mitologikoari buruzkoa da; automobil-enpresa gaitzat duena beste hau da: «Pegaso (automobilgintza)»
Greziar mitologian Pegaso (grezieraz: Πήγασος, Pḗgasos; latinez: Pegasus, Pegasos) hegodun zaldi bat zen.
Pegaso Medusak isuri zuen odoletik edo haren lepotik jaio zen, Pertseok burua moztu zionean. Erabat zuria da eta hegan egitea ahalbidetzen dioten bi hego ditu. Haren hegaldiaren ezaugarrietako bat hankak mugitzea da, airean korrika ariko balitz bezala.
Iturri klasikoen arabera, Pertseo ez zen Pegasori esker hegan egitera iritsi. Horretarako, hegodun sandalia batzuk erabiltzen zituen baina, dena dela, Pizkundeko artista askok Pertseo Pegaso muntatzen irudikatzen dute.
Belerofonek gehiegizko handinahiaren akatsa irudikatzen du. Azkenean, Pegaso muntatzea lortzen duenean, eta horrekin oraindik pozik ez dagoela, Olinpora eramatera behartzen du, jainko bihurtzeko, baina Zeusek, Belerofonen ausarkeriagatik haserre, eltxotxo bat bidaltzen du, Pegasoren azala ziztatzen duena, eta hutserantz jaurtitzen du Belerofon: ez da hil, baina elbarri geratu da eta mundutik aparte noraezean ibiltzera kondenatuta dago, iraganeko bere loria gogoratuz.
Pegasoren elezaharrak buraqaren irudiaren eraketan eragina izan lezake tradizio musumanean.
Literaturako zaldirik ezagunenetakoa da, On Kixoteren Rozinante, Cid Campeadorren Babieca, Alexandro Handiaren Buzefalo eta Troiako zaldiarekin, beste batzuen artean.

## Gaur egungo erreferentziak

Pegaso zinera gehien eramandako zaldietako bat da: adarbakarrarekin batera, fantasia eta fikziozko filmetan egoki sartzen diren ohiz kanpoko izakietakoa da.

## Kanpo estekak

* Datuak: Q162797
* Multimedia: Pegasus / Q162797
# Pegaso BMR

Pegaso 3560 BMR (Blindado Medio sobre Ruedasen akronimoa, euskaraz: «Gurpilen gaineko Erdi Mailako Blindatua») sei gurpileko ibilgailu blindatu arina da, Santa Bárbara Sistemas espainiar enpresak egina. Egungo bertsioari BMR M1 deritzo. Zenbait mehatxuren aurrean babes txikia izatearekin lotutako kalteberatasun-arazoak direla eta, datozen 5-10 urteetan baja ematea pentsatzen ari dira, gurpilen aurka borrokatzeko 348 ibilgailu berri (VCR) iritsi baitira: 8 × 8 Dragonak.
Hasiera batean Pegaso 9157/8 306 CV-ko diesel motor batek bultzatua, abiadura-kaxa automatiko bat du, torke bihurgailua, esekidura independentea sei gurpiletan eta anfibio gaitasuna. Airez ere garraiatu daiteke. Arma mota desberdinak jaso ditu bere bizitzan zehar, eta anbulantzien bertsio bat ere badago. Bere aukerako anfibio ekipoen artean, bi hidrojet ditu uretan ibiltzeko.

## Erreferentziak

* ↑ (Gaztelaniaz) González, Miguel. (2016/10/08). «Armas 'marca España' en la guerra de Yemen» El País (Madril).

## Kanpo estekak

* Datuak: Q2519730
* Multimedia: BMR / Q2519730
# Peffingen

Peffingen Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 220 biztanle zituen 5,8 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q648574
* Multimedia: Peffingen / Q648574
# Peever (Hego Dakota)

Peever Ameriketako Estatu Batuetako inkorporatutako herri bat da. Roberts konderrian dago, Hego Dakota estatuan. 180 biztanle ditu, 0,32125 kilometro koadroko azaleran banatuta.

## Ikus, gainera

* Roberts konderrian

## Kanpo estekak

* Datuak: Q374292
# Pegasidae

Pegasidae arrain gasterosteiformeen familia da, Indo-Bareko eremuko ur tropikaletan bizi dena. Familiak 5 espezie ditu, 2 generotan banaturik:
* Eurypegasus generoa Bleeker, 1863
** Eurypegasus draconis (Linnaeus, 1766)
** Eurypegasus papilio (Gilbert, 1905)
* Pegasus generoa Linnaeus, 1758
** Pegasus lancifer Kaup, 1856
** Pegasus laternarius Cuvier, 1816
** Pegasus volitans Linnaeus, 1758

## Erreferentziak

* ↑ www.fishbase.org

## Kanpo estekak

* Datuak: Q140260
* Multimedia: Pegasidae / Q140260
* Espezieak: Pegasidae
# Pegaso (automobilgintza)

    Artikulu hau automobil-enpresari buruzkoa da; zaldi mitologikoa gaitzat duena beste hau da: «Pegaso»
Pegaso kamioien, autobusen, traktoreen, ibilgailu blindatuen eta kirol-autoen fabrikatzaile espainiarra izan zen. ENASA enpresak 1946an sortu zuen, Hispano-Suizaren lantegi zaharra aprobetxatuz eta Wifredo Ricart automobil ingeniari ospetsuaren zuzendaritzapean. 1990ean, Iveco italiar enpresak ENASA erosi eta Pegaso izena 1994an desagertu zen.
ENASAk, estatuko enpresa izanda, bere interes nagusia kamioian eta autobusen merkatuan zuen. Pegaso Europako ibilgailu fabrikatzaile nagusietako bat bihurtu zen, Europa eta Latinoamerikarako esportazio esanguratsuak zituena.
ENASAren lantegi nagusiak Bartzelonan, Madrilen eta Valladoliden zeuden. 1946 eta 1990 artean, Pegasok 350.000 ibilgailu baino gehiago ekoiztu zituen; urte bakar bateko produkziorik altuena- 26.000 baino gehiago- 1974an lortu zuen.

## Produktu nagusiak

Zibilak:
* Pegaso Z-102
* Pegaso Z-103
* Pegaso Z-207
* Pegaso Z-403
* Pegaso Troner
Militarrak:
* Pegaso BLR
* Pegaso BMR
* Pegaso VEC

## Kanpo estekak

* Datuak: Q1477881
* Multimedia: Pegaso vehicles / Q1477881
# Petherwin Gate

Petherwin Gate, Ingalaterrako Kornualles konderriko herrixka bat da.

## Kanpo estekak

* Datuak: Q7178316
# Petewilliamsita

Petewilliamsita fosfato motako minerala da.

## Ezaugarriak

Petewilliamsita fosfato mineralaren formula kimikoa hau da: ${\ce {(Ni,Co)30(As2O7)15}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Petewilliamsite: Mineral information, data and localities.» www.mindat.org (Noiz kontsultatua: 12-05-2019).
# Oroklini

Oroklini (grezieraz: Ορόκλινη) edo Voroklini (grezieraz: Βορόκληνη) Zipreko Errepublikako herri bat da, Larnaka hiriaren ipar-ekialdean kokaturik dagoena. 2011. urteko erroldaren arabera 6.134 biztanle ditu, zipretarrak eta britainiarrak.

## Geografia

Oroklini aintziraren ertzean kokaturik dago, baina itsasertzeko Livadia eta Dhekelia Road auzoak ere barne hartzen ditu. Herriaren ipar-mendebaldean Arodaphne muinoa dago eta Gerakomoutte tontorrak 208 metrotako altuera dauka. Muinoaren oinean Elisa profetaren eliza dago.

## Etimologia

Nearchos Clerides-ek dioenez Oroklini izenaren jatorrian grezierazko Oros ("mendia") eta Krene ("iturria") daude, izan ere mendiaren maldetan hainbat iturburu aurkitzen baitira.
XVI. mendean Voroklini izenaz ezagutzen zen. XVII. mendeko veneziarren mapa batean Vorochini ("Garaipen ona") izena eman zitzaion eta Frantziako kontsulatuko agiri batean Verochino izenaz agertzen da.

## Historia

Antzinatik populaturik egon da Oroklini dagoen eremua, izan ere kobre meategi ugari baitzituen.
Leontios Machairas historiagile zipretarrak dioenez Jano Ziprekoaren erregealdian (1398-1432) sarrazenoek sarritan erasotu zuten eskualdea eta Oroklini ere suntsitu zuten. XV. mendearen inguruan eskualde guztia hustu zen eta hurrengo mendeetan hainbat aldiz populatu eta despopulatu zen. Otomandarren garaian izandako ezegonkortasun politikoak eta kostaldetik zetozen erasoek eragin zuten hau.
XVIII. mendetik aurrera ordea bada herria bertan. 1885eko Horatio Kitchenerren Zipreko herrien mapan Voroklini herria gaur egun dagoen tokian kokaturik aurkitzen da.
Dhekelia base subirano britainiarra mugakide duenez biztanleriaren zati handi bat britainiarrek osatzen dute gaur egun.

## Ekonomia

Kobre ustiaketaren inguruan sortu bazen ere gaur egun ez da horrelako jarduerarik herrian. Igeltsua eta lur okrea ekoizten dira.

## Oroklini aintzira

Aintzira gazia da, sakonera txikia duena. Babes Eremu Berezia (Special Protection Area) izendaturik dago eta 2012an kontserbazio egoera egokia lortzeko hiru urteko proiektuari ekin zitzaion LIFE Oroklini izena duena. 58 hegazti espezie migratzailek hartzen dute bertan atseden, aipagarrienak zankaluzea, hegabera ezproiduna eta flamenko arrosa dira.

## Elizak

Orokliniren mendialdean hainbat eliza aipagarri daude, denak bertan behera geldituak.
* Mikel Goiaingeruaren eliza: XVII. mendean bizantziar estiloan eraikia baina 1867an eta 1986an berreraikia.
* Elias profetaren eliza: XVI. mendekoa.
* Tomas Deunaren eliza: X. mendeko monasterioa izandakoa.

## Erreferentziak

* 1 2 «Voroklini» www.voroklini.org (Noiz kontsultatua: 2020-12-05).
* ↑ «Voroklini» www.voroklini.org (Noiz kontsultatua: 2020-12-05).
* 1 2 3 4 «Voroklini» www.voroklini.org (Noiz kontsultatua: 2020-12-05).
* ↑ «Cyprus : The Chronicle of Cyprus by Leontios Machairas» www.cyprusevents.net (Noiz kontsultatua: 2020-12-05).
* ↑ (Ingelesez) «Oroklini Lake» Cyprus Island 2018-06-17 (Noiz kontsultatua: 2020-12-05).
* ↑ «Aim - LIFE Oroklini Project» www.orokliniproject.org (Noiz kontsultatua: 2020-12-05).

## Kanpo estekak

* Datuak: Q7103757
* Multimedia: Oroklini / Q7103757
# Oroko Andre Mariaren Santutegia

    Artikulu hau Arabako santutegiari buruzkoa da; beste esanahietarako, ikus «Oro (argipena)».
Oroko Andre Mariaren Santutegia Zuiako (Araba) udalerrian dago, izen bereko haitzen ondoan, eta Atxabal-Oro (892 m) tontorretik oso hurbil, 774 metroko altueran, eta Bitoriano, Domaikia, Aperregi eta Jugo herrien artean.
Maiatzeko erromesaldiak tradizio handikoak izan dira.

## Eraikina

Lehenengo aztarnak XII. mendekoak direla ematen duen arren, gaurko tenplua XV.-XVI. mendekoa da, eta Oroko Andre Mariaren irudi gotikoa dauka.
Hainbat sute nozitu du, eta berriztatze-lan ugari egin dizkiote. Erabat zaharberritu zuten 1973an.
Santutegiaren albo batean, bolatoki zaharra eta jatetxea daude. Halaber, aurreko zelaian, harrizko gurutze handi bat dago, 1605ekoa.

## Antzinako biztanleak

Jose Miguel Barandiaranek ingurune horretan Brontze Aroko aztarnategi bat aurkitu zuen.

## Kanpo estekak

* Santutegiari buruzko orria, Arabako Foru Aldundiaren webgunean.
* Zuia.eus: Santutegiari buruzko informazioa, Zuiako Udalaren webgunean.
* Datuak: Q12265276
* Multimedia: Sanctuary of Nuestra Señora de Oro / Q12265276